**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ** |
| **HOTĂRÂRE A GUVERNULUI****pentru abrogarea Hotărârii Guvernului nr.187/2011****pentru aprobarea Planului de management al Parcului Natural Bucegi** |
| **Secțiunea a 2-a****Motivul emiterii actului normativ** |
| 2.1. | Sursa proiectului de act normativ | Prezentul proiect de act normativ este necesar datorită modificărilor legislative produse de la data aprobării Hotărârii Guvernului nr.187/2011 pentru aprobarea Planului de management al Parcului Natural Bucegi, publicată în Monitorul Oficial, Partea I nr. 280 din 21 aprilie 2011 și până în prezent, cu privire la tipul actului normativ prin care se aprobă planurile de management și regulamentele parcurilor naturale și parcurilor naționale. Astfel, de-a lungul timpului, dispozițiile Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, cu privire la modalitatea de aprobare a planurilor de management a parcurilor naturale și naționale au fost modificate de prevederile Ordonanței Guvernului nr.20/2014 pentru modificarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice aprobată prin Legea nr.73/2015 și de prevederile Ordonanței de urgență a Guvernului nr.103/2024 privind reorganizarea unor instituții publice din domeniul mediului, apelor şi pădurilor, precum şi pentru modificarea şi completarea unor acte normative.Inițial planurile de management ale parcurilor naturale și naționale se aprobau prin hotărâre a Guvernului, iar ulterior modificărilor antemenționate acestea se aprobă prin ordin al conducătorului autorității publice centrale pentru protecția mediului, apelor și pădurilor. În anul 2011, prin Hotărârea Guvernului nr.187/2011 a fost aprobat Planul de management al Parcului Natural Bucegi.Parcul Natural Bucegi este o arie naturală protejată de interes național a cărei administrare se realizează prin structuri de administrare special constituite, conform prevederilor art.16 alin.(2) și art.18 alin. (1) lit. b) din Ordonanța de urgență a Guvernului nr.57/2007, aprobată cu modificări și completări prin Legea nr.49/2011, cu modificările și completările ulterioare. Administrarea Parcului Natural Bucegi se realizează de către Regia Națională a Pădurilor – Romsilva prin Administrația Parcului Natural Bucegi R.A în baza Contractului de administrare nr. 5206/107/08.10.2014 încheiat între Ministerul Mediului și Schimbărilor Climatice și Regia Națională a Pădurilor – Romsilva și a Actelor adiționale nr.1/01.08.2017, respectiv nr.2/03.10.2024 la Contractul de administrare, încheiate între Agenția Națională pentru Arii Naturale Protejate și Regia Națională a Pădurilor–Romsilva, împreună cu RNP-Romsilva - Administrația Parcului Natural Bucegi R.A. În acest context, pentru aprobarea noului Planul de management integrat al Parcului Natural Bucegi și al sitului Natura 2000 ROSCI0013 Bucegi este necesară abrogarea expresă a Hotărârii Guvernului nr.187/2011, acest lucru putându-se realiza doar printr-un act normativ de aceeași nivel sau de nivel superior.  |
| 2.2. | Descrierea situației actuale | Planul de management al unei arii naturale protejate reprezintă documentul care descrie și evaluează situația prezentă a ariei naturale protejate, definește obiectivele, precizează acțiunile de conservare necesare și reglementează activitățile care se pot desfășura pe teritoriul ariilor, în conformitate cu obiectivele de management. Prin Hotărârea Guvernului nr.187/2011 s-a aprobat Planul de management al Parcului Natural Bucegi. Aprobarea s-a făcut în baza unei descrieri și evaluări a Parcului Natural Bucegi, realizată în perioada 2005 - 2007, perioadă anterioară aderării României la Uniunea Europeană. În paralel cu elaborarea planului de management, ca urmare a obligațiilor ce au decurs din procesul de aderare la Uniunea Europeană, România a avut obligația de a constitui rețeaua ecologică Natura 2000, prin desemnarea siturilor de importanță comunitară conform prevederilor Directivei 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, versiunea consolidată (Directiva Habitate) și a Tratatului de aderare la Uniunea Europeană și a ariilor de protecție specială avifaunistică, conform prevederilor Directivei 2009/147/CE Parlamentului European și a Consiliului din 30 noiembrie 2009 privind conservarea păsărilor sălbatice (Directiva Păsări).În acest context, în urma studiilor derulate la nivel național, pe suprafața parcului a fost identificată și declarată o nouă arie naturală protejată de interes comunitar, respectiv situl de importanță comunitară ROSCI0013 Bucegi, instituit prin Ordinul ministrului mediului și dezvoltării durabile nr.1964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România, cu modificările ulterioare. Ca urmare a desemnării sitului Natura 2000 - ROSCI0013 Bucegi și a regimului de management pe care acestea îl presupun, se impune ca planul de management să asigure măsuri adecvate pentru speciile și habitatele de interes comunitar, precum și a celor de interes național. De asemenea, datorită existenței diferitelor categorii de arii naturale protejate este necesară realizarea unui singur plan de management adaptat situației existente, care să asigure armonizarea și integrarea tuturor măsurilor de management.Mai mult, în cursul anului 2014, Ministerul Mediului, Apelor și Pădurilor a încheiat un nou contract de administrare cu Regia Națională a Pădurilor - Romsilva, aceasta din urmă, prin Administrația Parcului Natural Bucegi (APNB) preluând în administrare pe lângă Parcul Natural Bucegi și situl de importanță comunitară ROSCI0013 Bucegi. Analiza GIS a limitelor, arată că situl de importanță comunitară ROSCI0013 Bucegi se suprapune în proporție de 84% cu Parcul Natural Bucegi. Întrucât planul de management aprobat prin Hotărârea Guvernului nr. 187/2011 a avut la bază studii realizate în perioada 2005 – 2007, perioadă anterioară declarării siturilor de importanță comunitară la nivelul țării, obiectivele de conservare specifice sitului Natura 2000 nu se regăsesc în planul de management aprobat, rezultând în mod clar că nu se asigură o integrare a măsurilor de management adecvate specifice noului sit desemnat, în scopul menținerii sau readucerii la un stadiu corespunzător de conservare a habitatelor naturale și a speciilor de floră și faună sălbatică de importanță comunitară care se regăsesc pe suprafața acestuia. Cu toate că limitele parcului natural și cele ale sitului Natura 2000 nu se suprapun total (limita ROSCI0013 Bucegi cuprinde și alte suprafețe decât cele cuprinse în Parcul Natural Bucegi), managementul ariilor naturale protejate presupune realizarea unui singur plan de management, astfel încât măsurile de management să fie armonizate și integrate într-un singur plan.De altfel, administratorul ariilor protejate, sus-menționat, are obligația realizării unui singur plan de management, conform prevederilor art. 21 alin. (7) din Ordonanța de urgență a Guvernului nr.57/2007, cu modificările și completările ulterioare și a celor prevăzute în Ordinul ministrului mediului, apelor și pădurilor nr.1822/2020 pentru aprobarea Metodologiei de atribuire în administrare a ariilor naturale protejate, prevăzute în Anexa, cap II - Atribuirea în administrare a ariilor naturale protejate, la art.5 alin.(5) care stipulează următoarele: „În cazul suprapunerii ariilor naturale protejate care nu necesită structuri de administrare special constituite cu ariile naturale protejate care necesită structuri de administrare special constituite, administrarea se asigură de către structurile de administrare ale acestora, cu realizarea unui singur plan de management, astfel încât în zonele de suprapunere să existe o corelare a măsurilor de conservare, ținând cont de respectarea categoriei celei mai restrictive de management.“.Planul de management aprobat prin Hotărârea Guvernului nr. 187/2011 s-a bazat pe datele colectate în perioada 2005 – 2007, perioadă anterioară declarării sitului Natura 2000 ROSCI0013 Bucegi, și nu reflectă situația actuală, mai ales în privința speciilor și habitatelor de interes comunitar și al stării lor de conservare.Astfel, ținând cont de cele de mai sus, planul de management care face obiectul Hotărârii Guvernului nr.187/2011 nu mai este corespunzător din punct de vedere al cerințelor de management necesare administrării unitare a tuturor categoriilor de arii naturale protejate suprapuse pe suprafața respectivă, precum și din punct de vedere a obligațiilor României în raport cu cerințele legislației comunitare în domeniul naturii care prevăd că în termen de maxim 6 ani de la desemnare, siturile de importanță comunitară trebuie să dispună de măsuri de conservare și să se declare ca arii speciale de conservare. În România, stabilirea măsurilor de conservare pentru habitate și speciile de interes comunitar pentru care siturile respective au fost desemnate se face prin planurile de management. Ținând cont de faptul că toate modificările și completările mai sus menționate vizează cea mai mare parte a Hotărârii Guvernului nr.187/2011, astfel cum dispun prevederile art.61 alin.(1) din Legea nr.24/2000, de faptul că art. 14 alin. (1) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, arată că „reglementările de același nivel și având același obiect se cuprind, de regulă, într-un singur act normativ”, precum și prevederile art.57 alin. (1) din același act normativ care statuează că „modificarea sau completarea unui act normativ este admisă numai dacă nu se afectează concepția generală ori caracterul unitar al acelui act sau dacă nu privește întreaga ori cea mai mare parte a reglementării în cauză; în caz contrar actul se înlocuiește cu o nouă reglementare, urmând să fie în întregime abrogat”, aprobarea unui nou plan de management care să reflecte situația actuală trebuie să se facă prin ordin al ministrului, rezultând în mod clar și fără echivoc că Hotărârea Guvernului nr.187/2011 nu-și mai poate produce efectele pentru care a fost adoptată și prin urmare se impune abrogarea sa.Mai mult, Hotărârea Guvernului nr.187/2011 privind aprobarea Planului de management al Parcului Natural Bucegi, publicat în Monitorul Oficial nr. 280 din 21 aprilie 2011 stipulează în cadrul Capitolului 1, subcapitolul 1, secțiunea 1 următoarele:” În Planul de Management se regăsește sintetizată informația existentă la data întocmirii Planului, se stabilesc domeniile majore și obiectivele de management, precum și un plan de acțiune pe următorii 5 ani”, iar în cadrul secțiunii 4, subsecțiunea 1.4.2 - Aprobarea și revizuirea Planului se menționează: “Planul se elaborează pentru o perioadă de 5 ani.” Prin urmare Planul de management al Parcului natural Bucegi a avut termen de valabilitate până în data de 21 aprilie 2016.Totodată, precizăm că de la data aderării României la Uniunea Europeană nu a fost aprobat prin Ordin al conducătorului autorității publice centrale pentru protecția mediului, apelor și pădurilor alte planuri de management pentru sitului de importanță comunitară ROSCI0013 Bucegi. Reiterăm faptul că prin modificările legislative care au fost aduse de-a lungul timpului prevederilor art.21 din Ordonanța de urgență a Guvernului nr.57/2007, aprobată cu modificări și completări prin Legea nr. 49/2011, cu modificările și completările ulterioare, un plan de management se aprobă în prezent prin ordin al conducătorului autorității publice centrale pentru protecția mediului, apelor și pădurilor reglementare diferită de cea care a fost în vigoare la momentul adoptării Hotărârii Guvernului nr.187/2011. |
| 2.3. | Schimbări preconizate | Proiect de act normativ vizează abrogarea Hotărârii Guvernului nr.187/2011 pentru aprobarea Planului de management al Parcului Natural Bucegi.Astfel, se creează cadrul legal pentru aprobarea Planului de management integrat al Parcului Natural Bucegi și al sitului Natura 2000 ROSCI0013 Bucegi, prin ordin al conducătorului autorității publice centrale pentru protecția mediului, apelor și pădurilor, conform prevederilor art. 21 alin. (21) din Ordonanța de urgență a Guvernului nr. 57/2007, aprobată cu modificări și completări prin Legea nr.49/2011, cu modificările și completările ulterioare. Ținând cont de prevederile Ordonanței de urgență a Guvernului nr.57/2007, aprobată cu modificări și completări prin Legea nr.49/2011, cu modificările și completările ulterioare, precum și de faptul că planul de management aprobat prin Hotărârea Guvernului nr.187/2011 nu asigură integrarea măsurilor de management adecvate specifice sitului de importanță comunitară ROSCI0013 Bucegi, rezultă că prin prevederile Hotărârii Guvernului nr.187/2011 nu se asigură evitarea deteriorării stării de conservare a speciilor și habitatelor de interes comunitar pentru care acesta a fost desemnat.Astfel, planul de management aprobat prin Hotărârea Guvernului nr. 187/2011, prin conținutul lui care descrie și evaluează situația ariei naturale protejate, definește obiectivele, precizând acțiunile de conservare necesare și reglementează activitățile care se pot desfășura pe teritoriile ariilor, în conformitate cu obiectivele de management, la un moment anterior desemnării siturilor Natura 2000, nu mai corespund situației actuale, mai ales în privința speciilor și habitatelor de interes comunitar.Prin aprobarea noului Plan de management integrat al Parcului Natural Bucegi și al sitului Natura 2000 ROSCI0013 Bucegi se asigură un management corespunzător al biodiversității, respectiv al speciilor și habitatelor de interes conservativ din Parcul Natural Bucegi și situl Natura 2000 ROSCI0013 Bucegi. Planul de management integrat al Parcului Natural Bucegi și al sitului Natura 2000 ROSCI0013 Bucegi a fost elaborat de Administrația Parcului Natural Bucegi. Elaborarea acestuia s-a realizat pe baza rezultatelor obținute în urma monitorizărilor proprii efectuate de către Administrația Parcului Natural Bucegi.Planul de management integrat al Parcului Natural Bucegi și al sitului Natura 2000 ROSCI0013 Bucegi a parcurs procedura de evaluare de mediu obținând Decizia etapei de încadrare nr. 15/14.02.2024 emisă de Agenția pentru Protecția Mediului Dâmbovița, precum și confirmarea de menținerea a acesteia emisă de Agenția Națională pentru Mediul și Arii Protejate nr. 3403/2012/02.07.2025. Planul de management a obținut avizul Consiliului Științific al Parcului Natural Bucegi prin Hotărârea nr. 173/H-CS/20.06.2025 și avizul Agenției Naționale pentru Mediu și Arii Protejate transmis prin adresa 51707/09.07.2025. De asemenea, Administrația Parcului a Consultat Consiliul Consultativ al Parcului Natural Bucegi prin organizarea unei întâlniri care a avut loc în data de 23.06.2025, în urma căreia a fost încheiată minuta nr. 3/CCA/23.06.2025. Astfel, pentru a crea cadrul legal pentru un management adecvat cu scopul și regimul de management al categoriilor de arii protejate vizate de planul de management și în mod special conformarea cu cerințele legale stabilite de UE, se impune abrogarea Hotărârii Guvernului nr.187/2011 și implicit, crearea bazei pentru elaborarea și promovarea unui nou plan de management integrat, conform cerințelor legale prevăzute în legislația comunitară, precum și cu temeiul legal instituit de prevederile art. 21 alin. (21) din Ordonanța de urgență a Guvernului nr.57/2007, aprobată cu modificări și completări prin Legea nr.49/2011, cu modificările și completările ulterioare.Totodată, necesitatea adoptării prezentului act normativ de abrogare a Hotărârii Guvernului nr.187/2011, derivă și din cerința de evitare a paralelismelor legislative și asigurarea unui management eficient al Parcului Natural Bucegi și al sitului Natura 2000 ROSCI0013 Bucegi, adoptarea unui nou plan de management integrat care să includă măsuri de conservare specifice siturilor Natura 2000, integrate conform prevederilor legale cu cele specifice parcului natural, precum și o descriere și o evaluare a situației prezente a tuturor categoriilor de arii naturale protejate care se regăsesc în zonă.Aprobarea noului plan de management integrat al Parcului Natural Bucegi și al sitului Natura 2000 ROSCI0013 Bucegi cu măsuri adecvate privind situl Natura 2000 reprezintă obligație legală ce va contribui la îndeplinirea prevederilor legislative comunitare, respectiv art.4.4 și 6.1 din Directiva Habitate. Fără un plan de management aprobat, situl de importanță comunitară ROSCI0013 Bucegi nu poate fi desemnat arie specială de conservare, așa cum prevede Directiva Habitate și nici nu poate fi asigurată starea de conservare favorabilă a habitatelor și speciilor de interes comunitar.Pentru evitarea creării unui vid legislativ a fost instituită dispoziția prevăzută la art. 3 din proiectul de hotărâre a Guvernului, prin care se reglementează faptul că intrarea în vigoare a hotărârii de Guvern se va face în termen de 30 de zile de la data publicării acesteia în Monitorul Oficial, perioadă în care se va elabora și promova proiectul de ordin al conducătorului autorității publice centrale pentru protecția mediului, apelor și pădurilor privind aprobarea Planului de management integrat al Parcului Natural Bucegi și al sitului Natura 2000 ROSCI0013 Bucegi. |
| 2.4. | Alte informații | Nu au fost identificate. |
| **Secțiunea a 3-a****Impactul socioeconomic** |
| 3.1. | Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor și libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei și asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurențial și domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Agenția pentru Protecția Mediului Dâmbovița a emis Decizia de încadrare a etapei nr. 15 din 14.02.2024 pentru „Planul de management integrat al Parcului Natural Bucegi și al sitului Natura 2000 ROSCI0013 Bucegi”. Totodată, prin adresa nr. 3403/2012/02.07.2025 emisă de Agenția Națională pentru Mediul și Arii Protejate se obține confirmării valabilității Deciziei nr. 15/ 14.02.2024.  |
| 3.7. | Evaluarea costurilor și beneficiilor din perspectiva inovării și digitalizării | Proiectul de act normativ nu se referă la acest subiect. |
| 3.8. | Evaluarea costurilor și beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informații | Nu au fost identificate. |
| **Secțiunea a 4-a****Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri** |
| - în mii lei (RON) –  |
| Indicatori | Anulcurent | Următorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | - | - | - | - | - | - |
| a) buget de stat, din acesta:(i) impozit pe profit(ii) impozit pe venit | - | - | - | - | - | - |
| b) bugete locale(i) impozit pe profit | - | - | - | - | - | - |
| c) bugetul asigurărilor sociale de stat:(i) contribuții de asigurări | - | - | - | - | - | - |
| d) alte tipuri de venituri(se va menționa natura acestora) | - | - | - | - | - | - |
| 4.2. Modificări ale cheltuielilor bugetare, plus/minus, din care: | - | - | - | - | - | - |
| a) buget de stat, din acesta:(i) cheltuieli de personal(ii) bunuri și servicii | - | - | - | - | - | - |
| b) bugete locale:(i) cheltuieli de personal(ii) bunuri și servicii | - | - | - | - | - | - |
| c) bugetul asigurărilor sociale de stat:(i) cheltuieli de personal(ii) bunuri și servicii | - | - | - | - | - | - |
| d) alte tipuri de cheltuieli(se va menționa natura acestora) | - | - | - | - | - | - |
| 4.3. Impact financiar, plus/minus, din care: | - | - | - | - | - | - |
| a) buget de stat | - | - | - | - | - | - |
| b) bugete locale | - | - | - | - | - | - |
| 4.4. Propuneri pentru acoperirea creșterii cheltuielilor bugetare | - | - | - | - | - | - |
| 4.5. Propuneri pentru a compensa reducerea veniturilor bugetare | - | - | - | - | - | - |
| 4.6. Calcule detaliate privind fundamentarea modificărilor veniturilor și/sau cheltuielilor bugetare | - | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | - | - | - | - | - | - |
| a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | - | - | - | - | - | - |
| 4.8. Alte informații | În cazul neaprobării prezentului proiect de act normativ de abrogare a Hotărârii Guvernului nr.187/2011, Ministerul Mediului, Apelor și Pădurilor nu va putea aproba noul plan de management integrat elaborat conform prevederilor legale în vigoare, iar statul român nu va putea să-și îndeplinească obligațiile ce rezultă din implementarea Directivei Habitate. Astfel, România riscă sancțiuni de ordin economic din partea Comisiei Europene. Pentru România, Comisia Europeană a stabilit suma minimă forfetară a sancțiunii la 1.636.000 EUR și penalități cominatorii între 1754,4 și 105.264 EUR pe zi de întârziere.  |
| **Secțiunea a 5-a****Efectele proiectului de act normativ asupra legislației în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislației în domeniul achizițiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curții de Justiție a Uniunii Europene  | Proiectul de act normativ nu se referă la acest subiect. |
| 5.5. | Alte acte normative și/sau documente internaționale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informații | Nu au fost identificate. |
| **Secțiunea a 6-a****Consultările efectuate în vederea elaborării proiectului de act normativ** |
| 6.1. | Informații privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest subiect. |
| 6.3. | Informații despre consultările organizate cu autoritățile administrației publice locale | Proiectul de act normativ nu se referă la acest subiect. |
| 6.4. | Informații privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informații privind avizarea de către: a) Consiliul Legislativ b) Consiliul Suprem de Apărare a Țării c) Consiliul Economic și Social d) Consiliul Concurenței e) Curtea de Conturi  | Proiectul de act normativ va fi avizat de Consiliul Legislativ și Consiliul Economic și Social |
| 6.6. | Alte informații  | Nu au fost identificate. |
| **Secțiunea a 7-a****Activități de informare publică privind elaborarea și implementarea****proiectului de act normativ** |
| 7.1. | Informarea societății civile cu privire la elaborarea proiectului de act normativ | În elaborarea proiectului de act normativ a fost îndeplinită procedura prevăzută de Legea nr. 52/2003 privind transparența decizională, republicată, cu modificările ulterioare.Proiectul de act normativ a fost postat pe site-ul instituției, la secțiunea „Transparență” în data de .............................. |
| 7.2. | Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ nu se referă la acest subiect. |
| **Secțiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informații  | Nu au fost identificate. |

Față de cele prezentate, a fost elaborat proiectul de **Hotărâre a Guvernului pentru abrogarea Hotărârii Guvernului nr.187/2011 pentru aprobarea Planului de management al Parcului Natural Bucegi,** care în forma prezentată a fost avizat de ministerele interesate și de Consiliul Legislativ și pe care-l supunem spre adoptare.

**MINISTRUL MEDIULUI, APELOR ȘI PĂDURILOR**

**DIANA-ANDA BUZOIANU**

**AVIZĂM:**

|  |
| --- |
| **VICEPRIM-MINISTRU,** **MINISTRUL APĂRĂRII NAȚIONALE****LIVIU-IONUȚ MOȘTEANU** |
| **MINISTRUL TRANSPORTURILOR ȘI INFRASTRUCTURII** **CIPRIAN-CONSTANTIN ȘERBAN** | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI****CSEKE ATTILA – ZOLTÁN** |
| **MINISTRUL AGRICULTURII ȘI DEZVOLTĂRII RURALE****FLORIN - IONUȚ BARBU** | **MINISTRUL AFACERILOR****EXTERNE****OANA-SILVIA ȚOIU** |
| **MINISTRUL CULTURII****DEMETER ANDRÁS ISTVÁN** | **MINISTRUL ENERGIEI** **BOGDAN-GRUIA IVAN** |
| **MINISTRUL ECONOMIEI, DIGITALIZĂRII, ANTREPRENORIATULUI ȘI TURISMULUI****RADU-DINEL MIRUȚĂ** |   |
| **MINISTRUL JUSTIȚIEI****RADU MARINESCU** |  |